चुनाव आयोग ने इन शिकायतों की जांच करने का कांग्रेस को भरोसा दिया है। वोटर लिस्ट में इस कथित गड़बड़ झाले की गंभीरता को देखते हुए कांग्रेस ने रविवार की छुटटी के बावजूद चुनाव आयोग का दरवाजा खटखटाया। वरिष्ठ पार्टी नेता मध्यप्रदेश कांग्रेस के अध्यक्ष कमलनाथ की अगुआई में पार्टी का प्रतिनिधिमंडल चुनाव आयोग से मिला। आयोग को वोटर लिस्ट में फर्जी तरीके से दर्ज नामों को उजागर करने संबंधी दस्तावेज तथा सीडी सौंपी। कांग्रेस प्रतिनिधिमंडल ने आयोग के समक्ष एक प्रस्तुति भी दी जिसमें गडबडियों को व्यापक रुप से उजागर किया गया।